Okerruri

Okerruri Arabako herri hustu bat da, Arraia-Maeztu udalerriko Sabando kontzejuan kokatua.

 Historia 
Herri honen lehen aipamena 1025 urtekoa da, Okerhuri izenaz aipatzen baita Donemiliaga Kukulako Kartularioan.

 Kokapena 
Dokumentatuta dago Ocorrialde izeneko ermita, Sabandotik gertu. Hipotesia zera da, Ocorrialde ermita hori bere garaian Okerhuriko eliza edo parrokia izan zitekeela. 1760. urtean, XVIII. mendearen bigarren erdialdean, hondakinetan zegoen ermita. Ocorrialdeko ermitako Andra Mariaren estatua, XV. mendekoa, Sabandoko elizara eraman zuten. (Gero Sabandoko eliza erromanikoa eraitsi eta, 1960. hamarkadan, eliza "modernista" bat eraikiko zuten).

Gaur egun badago inguru horretan Ikurrialde izeneko toki bat eta Ikurrialde hori Okorrialderen bilakaera izan litekeela pentsatu du baten batek. (Ikus gaztelaniazko Wikipedia, non Ikurrialde < Okorrialde jakintzat ematen duten)

Baina Becerro Galicanoko edizio digitala prestatu zutenek, Donemiliagako goldearen kartografia egiterakoan, Okerhuri Sabandotik eta Ikurrialdetik kilometro batzuk hegoaldera kokatu zuten, Ikurrialdetik gertu baina hegoalderago, Sabando ibaiaren eskuinaldean, Sabando ibaia eta Espe ibaia elkartzen diren inguruan.

 Erreferentziak 

 Kanpo estekak 

Kategoria:Arabako herriak
Kategoria:Arraia-Maeztuko herriak
Kategoria:Donemiliagako goldean aipatuak